კონსტანტინე სტანისლავსკი
კონსტანტინე სერგეის ძე სტანისლავსკი (რუს. Константи́н Серге́евич Станисла́вский; ნამდვილი გვარი - ალექსეევი; დ. 5 [ 17 ] იანვარი, 1863, მოსკოვი — გ. 7 აგვისტო, 1938, იქვე) — რუსი და საბჭოთა თეატრის რეჟისორი, მსახიობი, პედაგოგი, თეორეტიკოსი, თეატრის რეფორმატორი. სსრკ პირველი სახალხო არტისტი (1936), ლენინის ორდენის კავალერი (1937). სსრკ მეცნიერებათა აკადემიის საპატიო წევრი (1925). ცნობილი სამსახიობო სისტემის შემქმნელი, რომელიც ასი წლის განმავლობაში უკიდურესად პოპულარულია რუსეთში და მსოფლიოში. 1888 წელს იგი გახდა მოსკოვის ხელოვნებისა და ლიტერატურის საზოგადოების ერთ-ერთი დამაარსებელი. 1898 წელს ვლადიმერ ნემიროვიჩ-დანჩენკოსთან ერთად დააარსა მოსკოვის სამხატვრო თეატრი.